L'ore au miaus que je porrai. 
Ja se Dieu p aist, par sa folie 
Ne perdra nus de nos la vie, 
Et quant icest signe verrai, 
Lier et batre le ferai." 
Et Deduiz pas ne s'oblia: 
Les forces son mestre muça. 
Un jor avint aprés mangier 
Que li maistres voloit taillier 
Une robe, ses forces quist. 
A po que il de son sen n'ist 
Quant il ne les pot trover; 
Son chapel print a degiter 
Et garda de ca et de la 
Et de son siege se leva, 
Les forces va par tout querant 
Et son chapel va degetant 
Et la terre antor lui bati 
Et se contint comme estordi. 
Li chamberlains quant il le vit, 
Ne li torna a nul delit: 
Sa gent tout errant apela, 
Le mestre a lier commanda, 
Et cil son commandement firent, 
Bien le lierent et batirent, 
Si que sor lui tuit se lasserent 
Et puis aprés le deslierent. 
Et quant cil deslier se vit, 
N:o 4. 
Au chamberlain adoncques dit 
Et demanda por qu'a ce fait 
Que si l'a batu et detrait. 
Et li chamberlains li a dit 
„Que Deduiz entendant me fist 
Que vos avez par lunoison 
En vostre chief estordison, 
Et qui bien ne vos lieroit, 
Aucuns d'aus si le comparroit."' 
Deduit apela, si li dist: 
,Amis, di moi, se Dieus t'aist: 
Des quant me veis tu desvé?" 
Et Deduiz li a demandé: 
„Qui vos aprist, se Dieus vos voie, 
Que je de miel pas ne goustoie?" 
Li chamberlains et li serjant 
S'an rient tuit communement. — 
, Voir", dit li filz, „ce fu a droit, 
Car qui son compaignon decoit, 
Si le redoit bien comparer; 
Colee demande son per." 
„Por ce te vueil je chastoier’’, 
Dit li peres, „et anseignier 
Que n'angignes ton compaignon, 
Qu'il ne t'an vanroit se mal non, 
Si com tu m'as oi conter, 
Que tu t'en saches bien garder. 
» 
» 
163 
